**Практыкаванне 26 – с4.**

1. ***Намалюйце самае, на ваш погляд, галоўнае свята беларусаў.***

|  |
| --- |
|  |

1. ***Гуляемся ў карэктара: шукаем і выкрэсліваем літару Ш .***

|  |  |
| --- | --- |
| Шпрыц іголку паламаў  Ды замену ёй шукаў.  І да елкі шпрыц звяртаўся,  І ў вожыка пытаўся,  Падышоў і да краўца,  Пацікавіўся ў шаўца -  Ўсіх суседзяў абышоў,  Таго, што трэба, не знайшоў! | ***Для чаго патрэбныя іголкі? Што вы ўмееце рабіць з дапамогай іголак?*** |

1. ***Спяваем разам:***

*Сяргей Міхалкоў. МЫ ЕДЗЕМ, ЕДЗЕМ, ЕДЗЕМ. Пераклала Алена Церашкова*

|  |  |  |
| --- | --- | --- |
| **Мы едзем, едзем, едзем**  **За самы далягляд –**  **Найлепшая у свеце**  **Кампанія рабят.**  **Мы ўсе жывем у згодзе,**  **Умеем сябраваць,**  **І песеньку заводзім,**  **Абы не сумаваць:**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!** | **Калі пад чыстым небам**  **З душой адкрытай жыць,**  **Злаваць няма патрэбы**  **І можна ўсіх любіць.**  **Збіраешся ў дарогу –**  **Сяброў склікай хутчэй,**  **Яны і дапамогуць,**  **І разам весялей!**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!** | **Мы ехалі ўрачыста,**  **Кампанія сяброў.**  **За сонейкам агністым**  **Вярталіся дамоў.**  **Нас промні сагравалі,**  **Нас вецер абдымаў,**  **І мы не сумавалі,**  **Бо кожны падпяваў:**  **Тра-та-та, любата!**  **Мы ўзялі з сабой ката,**  **Чыжыка, сабаку,**  **Пеўніка пад паху,**  **Павіяна,**  **Папугая…**  **Вось кампанія такая!** |

1. **Вялікдзень ведаюць усе. Але не забудзьцеся адзначыць Камаедзіцу.**

Гэта старадаўняе язычніцкае свята пакланення мядзведзю, у гэты дзень гатуюць асобную ежу, а менавіта: на першую страву - сушаны рэпнік у гонар таго, што мядзведзь харчуецца пераважна раслінным кормам, травамі; на другое падаецца аўсяны кісель, бо зверу даспадобы авёс; трэцяя страва складаецца з гарохавых камоў, ад якіх і само свята атрымала назву Камаедзіцы.

Па абедзе ўсе - і старыя, і малыя - кладуцца адпачываць, але не спяць, а час ад часу пераварочваюцца з боку на бок, нібы мядзведзь у бярлогу. Цырымонія расцягваецца гадзіны на дзве - усё робіцца дзеля таго, каб мядзведзь лёгка падняўся пасля зімовага сну. Потым сяляне ўжо не займаюцца сваімі дзённымі справамі, святкуюць. Паводле павер'я, мядзведзь у гэты дзень абуджаецца ад спячкі. Выходзіць са свайго бярлогу. Вось і сустракаюць яго добразычліва.